钦定古今图书集成/明伦汇编/氏族典/第636卷 > 《郑樵通志》 > 阿勒根彦忠
## 钦定古今图书集成/明伦汇编/氏族典/第636卷 > 《郑樵通志》 > 阿勒根彦忠

按《金史阿勒根彦忠传》：“彦忠本名窊合山，曷速馆人
也。好学，通吏事。天会十四年，选充尚书兵部孔目官，
改大理丞，同知会宁府事，入为礼部郎中。贞元二年，
进本部侍郎。大定二年，改大名尹，兼本路兵马都总
管。四年，入为刑部尚书，以疾卒，年五十三。彦忠性孝
友，尝使宋，所得金帛，尽分兄弟亲友。赠荣禄大夫。”